[ca] El foc és una pertorbació natural dels ecosistemes mediterranis que durant milers d'anys ha contribuït a afavorir la dinàmica paisatgística. Alguns estudis suggereixen que el règim actual d'incendis podria causar importants canvis en l'estructura de les comunitats. La capacitat de les espècies per suportar o beneficiar-se de pertorbacions depèn d'una sèrie de característiques específiques que permetin l'ocupació de les zones afectades. Un grup d'espècies que es beneficia de la presència de zones cremades és el de les aus d'hàbitats oberts, algunes amb especial interès per a la conservació. L'objectiu d'aquesta tesi ha estat la identificació dels factors determinants de la colonització postincendi de les aus d'hàbitats oberts. Per aconseguir-ho, s'ha creat una base de dades amb informació avifaunística de totes les zones cremades a Catalunya (NE Espanya) des de l'any 2000 i s'han utilitzat dades de l'Atles d'ocells nidificants de Catalunya 1999-2002, imatges satèl·lit Landsat, paràmetres topogràfics i cartografia dels usos del sòl i de l'inventari forestal nacional. A més a més, per estudiar el patró espacial a escala regional s'han utilitzat dos índexs de connectivitat: l'Índex Integral de Connectivitat (IIC) i la Probabilitat de Connectivitat (PC). Per acabar, s'ha utilitzat informació ornitològica recollida set anys després d'un incendi que va afectar un bosc de pinassa (Pinus nigra) per analitzar l'efecte en la comunitat d'aus de la variabilitat en el patró de regeneració postincendi. Els resultats han mostrat una gran heterogeneïtat temporal i espacial en els patrons de colonització postincendi de les aus d'hàbitats oberts. A escala temporal, els resultats suggereixen que processos com l'atracció d'individus conspecífics contribueixen a explicar el retard que es produeix des de que una zona cremada és potencialment bona per a la colonització d'espècies d'hàbitats oberts fins que té lloc realment la colonització. A escala espacial, s'ha confirmat la importància en el procés de colonització de factors que actuen en diferents nivells (regional i local), com la connectivitat i la qualitat de l'hàbitat de la zona cremada i, en menor mesura, la mida de l'incendi. A més a més, els canvis en el paisatge induïts per l'escassa capacitat regenerativa de la pinassa després del foc, condueixen al manteniment a llarg termini de l'hàbitat adequat per a les espècies d'aus associades a hàbitats oberts. D'altra banda, es destaca la importància de l'ús d'índexs de connectivitat per predir la resposta en la distribució d'aquestes espècies a les pertorbacions. Finalment, els resultats suggereixen que els canvis en els usos del sòl produïts en les últimes dècades del segle XX han provocat un canvi en els processos ecològics, els quals actuen sobre els reservoris en les dinàmiques de les espècies d'hàbitats oberts en la regió mediterrània. S'ha passat d'un conjunt d'hàbitats oberts relativament estàtics (zones agrícoles i pastures) a un mosaic d'hàbitats on els incendis tenen un doble paper; per una banda, els incendis creen l'hàbitat adequat per a la colonització de les espècies d'hàbitats oberts i, per l'altra, els nostres resultats indiquen que les zones cremades actuen com a hàbitat font, proporcionant individus als nous hàbitats que sucessivament apareixen en el paisatge.

[en] Fire is a natural disturbance in Mediterranean ecosystems that has contributed to favor landscape dynamics over millennia. Some studies suggest that the current fire regime may cause important shifts in community structure and composition. Species' capability to withstand or profit from disturbances, such as fires, depend on a series of specific traits allowing the effective occupation of burned areas. A group of species that seems to benefit from the occurrence of fires are bird species occupying open-habitats, some of which are threatened. The general objective of this thesis has been to identify factors determining colonisation process of open-habitat bird species after fire in Mediterranean landscapes. For this purpose, a database has been created with bird information on all burned areas in Catalonia (NE Spain) since 2000 and data from the Atles d'ocells nidificants de Catalonia 1999-2002, Landsat satellite images, topographic parameters and cartography of the land-uses and the Spanish National Forest Inventory has been used. In addition, in order to study the spatial pattern at a regional scale two connectivity indexes have been used: the Integral Index of Connectivity (IIC) and the Probability of Connectivity (PC). Lately, bird data collected seven years after a fire occurred in a Black Pine (Pinus nigra) forested area has been used to analyze the effect of variability in post-fire regeneration patterns on the bird community. Our results showed a large temporal and spatial heterogeneity in the post-fire colonization patterns of the open-habitat bird species. At a temporal scale, processes such as conspecifics attraction may explain the delay between when habitat is potentially adequate for species colonization and when colonization process really takes place. At a spatial scale, the results confirmed the importance in the post-fire colonisation of factors acting at different levels (regional and local), such as the landscape connectivity and the quality of the burnt area and, to a lesser extent, the fire size. In addition, landscape changes induced by the low regeneration capacity of the Black Pine after fire may lead to large temporal maintenance or increase of habitat suitable for species linked to open habitats. On the other hand, our results highlighted the importance of using connectivity indexes for predicting species distribution changes in response to disturbances. Finally, the results suggest land use changes in recent decades have produced a shift in the ecological processes acting in the reservoirs for open-habitat bird species dynamics in Mediterranean areas: from a more permanent habitat network constituted by relatively static open habitats (grassland and farmland) to a shifting mosaic of habitat patches where fires plays a double role; on one hand, fires create an adequate habitat for open-habitat bird colonisation and, on the other hand, our results indicate that the burned areas may act as source habitats, providing individuals to the new habitats that appear on the landscape.